Què és la competència en matèria d'autoritzacions inicials de treball per a les persones estrangeres?
Es tracta d'una competència en matèria d'immigració transferida a la Generalitat de Catalunya en el seu Estatut d'autonomia (art.138.2).
Catalunya és la primera comunitat autònoma de l'Estat que gestiona aquesta competència, la qual està adscrita al Departament de Treball, Afers Socials i Famílies de la Generalitat de Catalunya.
Aquesta competència transferida comprèn:
A qui afecta aquesta competència?
Des de l'1 d'octubre de 2009 la Generalitat és qui gestiona aquesta competència a Catalunya.
Actualment, l'organisme competent en la matèria és el Departament de Treball, Afers Socials i Famílies.
La competència en matèria d'autoritzacions inicials de treball per a les persones estrangeres s'exerceix necessàriament en coordinació amb l'organisme corresponent de l'Administració general de l'Estat, que és la que té la competència en matèria d'entrada i residència de persones estrangeres a Espanya.
Què engloba aquesta competència?
Resten fora de l'abast d'aquesta competència, i per tant les continua exercint l'Administració General de l'Estat:
Quins són els òrgans competents per resoldre les sol·licituds de les autoritzacions en matèria de treball?
Les direccions dels Serveis Territorials del Departament de Treball, Afers Socials i Famílies són els òrgans competents per resoldre les sol·licituds en matèria d'autoritzacions inicials de treball a Catalunya.
Quins són els òrgans competents per resoldre les sol·licituds d'autoritzacions en matèria de residència?
Les subdelegacions del Govern de l'Administració General de l'Estat són els òrgans competents per resoldre les sol·licituds d'autoritzacions de residència.
Qui notifica les resolucions en matèria d'autoritzacions inicials de treball a les persones estrangeres?
La Subdirecció General d'Autoritzacions Inicials de Treball és l'òrgan competent per notificar les resolucions en matèria d'autoritzacions inicials de treball a les persones estrangeres.
S'exceptuen els casos de les autoritzacions inicials de treball per compte propi sol·licitades en origen, en què és l'Administració General de l'Estat qui, per mitjà de la missió diplomàtica o de l'oficina consular, du a terme la notificació de la resolució de l'autorització a la persona interessada.
No sé quina documentació he de presentar.
Per saber la documentació que s'ha de presentar amb la sol·licitud, consulteu la pàgina amb tots els tràmits sobre autoritzacions.
També hi podreu trobar els impresos de sol·licitud per a cada tràmit.
No sé quin tràmit he de fer ni a quina administració l'he de presentar
Us recomanem que accediu a la pàgina El sistema d'autoritzacions: Característiques i Competències, i que cliqueu a l'apartat Característiques de les autoritzacions.
Si ho preferiu, podeu accedir al Mapa global, que és més esquemàtic i us permet determinar quina és l'administració competent davant la qual heu de presentar la sol·licitud, i consultar la pàgina web corresponent per obtenir una informació més detallada.
Cal tenir en compte que presentar la sol·licitud davant de l'administració adequada i amb els models d'impresos que pertoquin redueix el temps de tramitació i resolució de l'expedient.
En el cas que correspongui la presentació davant de la Generalitat de Catalunya, però no sapigueu quin tràmit és exactament, us recomanem que feu clic a Cerca del tràmit.
S'obrirà una aplicació interactiva que us guiarà en la cerca del tràmit correcte.
Qui és el subjecte legitimat per a la presentació de les sol·licituds de les autoritzacions?
Puc nomenar un representant perquè presenti la sol·licitud en nom meu?
Tant el subjecte legitimat com la possibilitat de nomenar un representant depenen del tipus d'autorització que se sol·liciti.
Accediu a informació més detallada per a cada procediment en aquest quadre sobre subjectes legitimats i representació:
S'ha de pagar alguna taxa per efectuar els tràmits?
Sí, cal pagar una taxa per tramitar la sol·licitud d'autorització de treball i, si escau, una altra per a la residència.
Consulteu l'apartat d'informació sobre el pagament de taxes.
S'ha arxivat o he desistit del meu expedient, puc demanar la devolució de la taxa de treball?
D'acord amb els articles 26.2-1, 26.2-2 i 26.2-4 del Decret legislatiu 3/2008, del 25 de juny, pel qual s'aprova el text refós de la Llei de taxes i preus públics de la Generalitat de Catalunya, us comuniquem que el fet imposable de la taxa d'autoritzacions de treball és la tramitació de l'autorització administrativa per a treballar.
Així mateix, la taxa s'acredita (es merita) en el moment en què es sol·licita l'autorització de treball.
Soc una persona treballadora estrangera, puc demanar cita prèvia per tramitar una autorització inicial de treball?
Cal tenir en compte que la majoria de procediments per sol·licitar una autorització inicial de treball només els pot iniciar l'ocupador/a (llevat d'algunes excepcions).
Per trobar informació de com i on s'ha de presentar la sol·licitud i si cal demanar cita prèvia, consulteu la pàgina Sol·licitud: com i on es presenta.
S'ha de demanar cita prèvia per presentar les sol·licituds?
Per tramitar les autoritzacions inicials de treball, és imprescindible demanar cita prèvia, excepte en el cas de la sol·licitud d'autorització per a titulars de visat de recerca d' ocupació (procediment AUT01v).
Per a més informació sobre com demanar cita prèvia consulteu l'apartat Com presentar la sol·licitud?
En canvi, les sol·licituds de modificacions i pròrrogues de les autoritzacions de treball es poden presentar directament al registre de qualsevol de les oficines habilitades (opció preferent), o en qualsevol altre registre administratiu.
He volgut demanar cita prèvia per a una autorització inicial a través d'Internet i no hi ha cites disponibles, què puc fer?
L'agenda de cites prèvies, que es posa a disposició dels usuaris i usuàries a Internet, s'actualitza mensualment.
Si quan hi entreu no hi ha cites per a una oficina en concret, en podeu triar qualsevol altra que tingui cites disponibles, independentment del vostre domicili o adreça del lloc de treball.
No trobo la informació que busco a la pàgina web, on em puc adreçar?
Us recomanem que utilitzeu l'eina Mapa global per esbrinar si la competència sobre el tipus d'expedient és de la Generalitat de Catalunya o de l'Administració General de l'Estat.
Si ho preferiu, també podeu accedir a la pàgina El sistema d'autoritzacions: Característiques i Competències i clicar a l'apartat Característiques de les autoritzacions.
Si considereu que la competència és de la Generalitat de Catalunya, és aconsellable que utilitzeu l'eina Cerca del tràmit.
Si així i tot no trobeu la informació, podeu fer una consulta a través de l'apartat Bústia de contacte i consultes que hi ha a la mateixa pàgina web.
En canvi, si considereu que la competència és de l'Administració General de l'Estat, podeu buscar la informació a la pàgina web http://extranjeros.mitramiss.gob.es/ o enviar un correu electrònic a l'adreça [EMAIL]
On es poden presentar les sol·licituds?
Les sol·licituds es poden presentar a qualsevol de les vuit oficines habilitades pel Departament, recordeu que per presentar una autorització inicial, cal cita prèvia, excepte en el cas del procediment AUT01v, en què s'han de presentar davant d'unes oficines específiques i sense cita prèvia.
Per a més informació sobre la ubicació d'aquestes oficines truqueu al 012, el servei d'informació telefònic de la Generalitat de Catalunya.
No puc descarregar-me el formulari de sol·licitud, quin deu ser el problema?
És possible que no tingueu instal·lat al vostre ordinador algun dels programes informàtics necessaris per generar el formulari correctament.
• Internet Explorer, versió 9 o superior.
Arran d'haver demanat una autorització de treball m'han expedit la targeta d'identitat d'estranger i m'he adonat que hi ha una errada, què he de fer?
Entreu a la bústia de contacte i consultes, exposeu-hi quin és el problema i indiqueu, sobretot, el vostre NIE, número de l'expedient i la comissaria on us han expedit la targeta.
Com puc conèixer l'estat de la sol·licitud que vaig presentar?
La informació sobre l'estat de tramitació dels expedients es facilita a través del número de telèfon 902 02 22 22 i a la pàgina web:
Si l'estat indica "en tràmit" i han transcorregut 45 dies des de la data de la sol·licitud sense que hagueu rebut cap notificació, podeu fer una consulta mitjançant la bústia de contacte i consultes.
Com puc canviar l'adreça de notificació del meu expedient?
L'adreça de notificació és una dada clau per al processament de l'expedient, ja què és l'adreça postal que es va especificar a l'imprès de sol·licitud per rebre qualsevol notificació, com per exemple requeriments de documentació, tràmits d'audiència o la resolució.
Per modificar l'adreça de notificacions cal que el subjecte legitimat que hagi presentat la sol·licitud, aporti un escrit (davant qualsevol registre administratiu) en què sol·liciti expressament el canvi d'adreça de notificacions.
En el cas que aquesta petició sigui formulada per un representant, també caldrà la presentació d'un document que acrediti la seva condició de representant de la persona interessada.
En què consisteix el procediment de duplicats de resolucions?
Aquest procediment està exclusivament dissenyat perquè les persones que coneixen la data de resolució del seu expedient mitjançant la pàgina web puguin sol·licitar un duplicat de la resolució esmentada quan no l'hagin rebuda per correu postal i hagin transcorregut 30 dies.
L'únic requisit que s'ha de complir és el de sol·licitar el duplicat una vegada hagin transcorregut un mínim de 30 dies des de la data de resolució del seu expedient.
Consulteu l'apartat d'informació sobre el procediment de sol·licitud de duplicat de resolucions.
Quin termini té l'Administració per resoldre la meva sol·licitud i què puc fer si transcorregut aquest termini no he rebut la resolució?
La norma general és que el termini legal per resoldre les sol·licituds és de:
Si transcorregut aquest termini no s'ha rebut la resolució, es pot considerar que la sol·licitud ha estat denegada i es pot interposar el recurs que correspongui.
He rebut la resolució denegatòria de la meva sol·licitud, quins recursos puc interposar?
Contra les resolucions dictades en matèria d'autoritzacions de treball i les seves modificacions es pot optar per interposar:
Què són les notificacions electròniques?
Les notificacions electròniques són comunicacions oficials de l'Administració, adreçades a les empreses, les entitats i la ciutadania, amb totes les garanties legals.
Permeten rebre amb agilitat la resolució de la vostra sol·licitud i també, si escau, els requeriments de documentació o altres tràmits que calgui fer, relacionats amb un expedient concret.
Substitueix la notificació en paper per correu postal, de manera que redueixen costos i terminis.
Per rebre les notificacions electròniques de la Generalitat de Catalunya, els sol·licitants que no hi estiguin obligats han de donar la seva conformitat en el formulari de sol·licitud.
Només cal facilitar una adreça de correu electrònic per rebre l'avís de posada a disposició de la notificació i un número de dispositiu mòbil per rebre el mateix avís mitjançant un missatge SMS.
Quines són les persones obligades a rebre les notificacions electròniques?
D'acord amb la disposició addicional quarta del Reial decret 557/2011, de 20 d'abril, pel qual s'aprova el Reglament de la Llei orgànica 4/2000, d'11 de gener, sobre drets i llibertats dels estrangers a Espanya i la seva integració social, la notificació per mitjans electrònics és obligatòria per a tots els sol·licitants que siguin persones jurídiques, entitats sense personalitat jurídica, persones físiques que realitzin activitat econòmica, professionals, empresaris individuals o autònoms, com també els seus representants.
D'acord amb l'article 14 de la Llei 39/2015, d'1 d'octubre, del procediment administratiu comú de les administracions públiques, també és obligatòria per als que exerceixin una activitat professional per a la qual es requereixi la col·legiació obligatòria, per als tràmits i actuacions que portin a terme amb les administracions públiques en exercici de l'activitat professional esmentada.
Puc triar la notificació per mitjans electrònics?
En els procediments que el subjecte legitimat és el treballador o treballadora o bé quan es tracta d'ocupadors que contracten un empleat o empleada de la llar, el sol·licitant pot escollir voluntàriament la notificació electrònica dels actes administratius que derivin d'aquesta sol·licitud.
Aquesta autorització la podeu fer en el mateix moment de la sol·licitud de qualsevol procediment.
En el formulari cal que faciliteu una adreça de correu electrònic per rebre l'avís de posada a disposició de la notificació i un número de dispositiu mòbil, on també rebreu el mateix avís mitjançant un missatge SMS.
En el cas que desitgeu que la notificació electrònica es comuniqui a una persona diferent de qui formula la sol·licitud, la notificació es practicarà a la que hàgiu indicat a l'apartat 5 del formulari de sol·licitud.
Com es practiquen les notificacions electròniques?
El sistema de notificacions electròniques de l'Administració de la Generalitat és la compareixença de la persona interessada a la seu electrònica.
La compareixença mitjançant la Carpeta ciutadana implica la compareixença a la seu electrònica a efectes d'accés al contingut de la notificació o de rebuig d'aquest contingut, i queda constància d'aquest accés o rebuig.
Puc canviar el mitjà de notificació un cop començada la tramitació?
La persona interessada o el seu representant, poden sol·licitar en qualsevol moment de la tramitació que es modifiqui el mitjà de notificació utilitzat fins aquell moment, sempre que no hi hagi l'obligació d'emprar el mitjà electrònic.
Com es pot canviar de canal de comunicació?
Presentant una sol·licitud davant d'una de les oficines habilitades o a qualsevol registre administratiu de Catalunya.
Actualment l'opció d'acceptació de rebre les notificacions electrònicament es realitza per a cada procediment concret.
Com s'accedeix a les notificacions electròniques?
Quan un ciutadà o una empresa rep una notificació electrònica, rep un avís per correu electrònic i per SMS per avisar que hi ha una notificació a la seva disposició pendent de consultar i s'indica l'enllaç web on la pot consultar.
Aquests avisos es rebran sempre que, en el moment de donar el consentiment per rebre notificacions electròniques, s'hagi facilitat una adreça de correu electrònic i un número de telèfon mòbil.
Per a més informació accediu a:
Tinc una autorització de treball i residència a Catalunya, què he de fer per portar la meva família des del meu país d'origen?
L'Administració General de l'Estat té la competència exclusiva en aquest supòsit.
Dirigiu-vos a l'Oficina d'Estrangeria corresponent a la vostra província de residència per obtenir informació.
També podeu enviar la vostra consulta a [EMAIL] o consultar directament per Internet, a través del lloc web http://extranjeros.empleo.gob.es
Resideixo a Catalunya de manera irregular (sense papers), com puc obtenir una autorització inicial de residència i treball?
Si us trobeu en una d'aquestes situacions, podeu sol·licitar una residència per arrelament, o una residència i treball per arrelament:
La sol·licitud l'heu de presentar a l'Administració General de l'Estat, concretament a l'Oficina d'Estrangeria de la província de residència.
Podeu obtenir les adreces i la informació relativa a aquest procediment a la pàgina web: http://extranjeros.empleo.gob.es
Sota quines circumstàncies puc perdre la meva autorització inicial de residència i treball?
L'autorització inicial de residència i treball es pot perdre, entre d'altres, pels motius següents:
On puc trobar informació relativa a la documentació i presentació de sol·licituds per a procediments competència de l'Administració General de l'Estat?
La pàgina web on es pot trobar aquesta informació és la següent:
On em puc dirigir per informar-me sobre l'obtenció de la nacionalitat espanyola?
Per obtenir informació sobre l'adquisició de la nacionalitat espanyola us podeu dirigir al Registre Civil del vostre domicili o consultar el web del Ministeri de Justícia www.mjusticia.gob.es
Quins són els supòsits que cobreix l'autorització temporal de residència per circumstàncies excepcionals?
Segons l'article 31.3 i 31 bis de la Llei d'estrangeria, aquest tipus d'autorització s'atorga per:
En aquests supòsits no serà exigible el visat.
Aquests procediments són competència exclusiva de l'Administració General de l'Estat.
Quin és el programari mínim que he d'instal·lar al meu ordinador per descarregar-me correctament els formularis de sol·licitud?